**TÁJÉKOZTATÓ ISKOLAI ÉTKEZTETÉSRŐL**

A gyermekek védelméről és a gyámügyi igazgatásról szóló 1997.évi XXXI. törvény alapján az intézményi gyerekétkeztetés a települési önkormányzat feladata. Ez esetben a közétkeztetést Pilisszentiván Község Önkormányzata nyújtja. (Cím: 2084 Pilisszentiván, Szabadság út 85., Adószám: 15730222-2-13)

**Térítési díj megfizetése**

Az étkezési térítési díjakat minden hó első hetében kiállított számla alapján a hónap 10. napjáig – ha lehetőség van rá elsősorban - banki utalással, vagy csekkel kell kiegyenlíteni. Amennyiben a Szülő a tárgyhónapban a befizetést elmulasztotta, és a felszólítás eredménytelenül telt el, akkor azt az Önkormányzat úgy tekinti, hogy a Szülő a Gyermek étkezését lemondta, és a következő hónapban a Gyermek nem jogosult az étkezésre.

**Étkezés lemondása**

Hétköznap reggel 9 óráig van lehetőség a következő napi étkezést lemondani. **KIZÁRÓLAG az** **iskolaebed@pilisszentivan.hu** **e-mail címen, vagy a 06-70-319-1014-es telefonszámon. Az Önkormányzatnak nem áll módjában más módon történő lemondást elfogadni!** Kérjük a Tisztelt Szülőket, hogy mindenképpen a két lehetőség közül válasszanak, máskülönben az étkezési térítési díj kiszámlázásra kerül. Betegség/távollét esetén az étkezést KÖTELEZŐ LEMONDANI! Minden esetben akár fizetős, akár ingyenes étkeztetés esetén kérjük, hogy az ebédet a távollét idejére mondják le!

A lemondásból adódó túlfizetés a soron következő számla térítési díj összegéből levonásra kerül. Abban az esetben, ha a Gyermek részére a lemondással érintett hónapot követően az étkezési szolgáltatást nem rendelték meg, vagy ezt követően térítésmentes szolgáltatásra jogosult, úgy helyesbítő számla kerül kiállításra és a keletkezett túlfizetés összege a Szülő részére visszautalásra kerül.

**Panaszkezelés**

Az Önkormányzat a panaszokat és a panaszosokat mindenfajta megkülönböztetés nélkül, egyenlően, ugyanazon eljárás keretében a jogszabályi rendelkezéseknek megfelelően kezeli. A szóbeli panaszt, amennyiben arra lehetőség van, azonnal orvosolásra kerül, az Önkormányzat Ügyfélszolgálatára írásban érkezett panasz 30 napon belül érdemben megválaszolásra kerül. A panasz elutasítása esetén az elutasítás indokáról az Önkormányzat tájékoztatja a Szülőt. Panasz a szolgáltatás tevékenységével vagy mulasztásával szemben felmerülő minden olyan kifogás, amelyben a panaszos egyértelműen az Önkormányzat (különösen: szolgáltatási, ügyintézési, nyilvántartási hiba) eljárását kifogásolja. Nem minősül panasznak, ha a Szülő az Önkormányzattól általános tájékoztatást, véleményt vagy állásfoglalást igényel.

**Adatkezelés**

Kérjük, hogy a nyilatkozatokon a Szülői elérhetőséget minden esetben töltsék ki az egyszerűbb kapcsolattartás végett. Az Önkormányzat tiszteletben tartja és megóvja a felhasználó személyes adatait. Az adatkezelés célja az étkezési szolgáltatás igénybevételét biztosító kapcsolattartás. A szolgáltatás során az Önkormányzat birtokába kerülő adatokat a jogszabályi előírások az információs önrendelkezési jogról és az információszabadságról szóló 2011. évi CXII. törvény előírásai szerint kezeli.

**Kapcsolattartók:**

Laknerné Nótai Renáta - étkezési ügyintéző 06-70-319-1014

Réthy Edit Pénzügy - számlázás 06-70-319-0695

Geiselhardt Anett – gazd. ov. 06-30-701-8023

Kérjük a tájékoztató megtartását!

Pilisszentiván Község Önkormányzata